OzLabs/hebrew-wiki-articles huggingface dataset:
עונת 2012/2013 בבונדסליגה

עונת 2012/2013 הייתה העונה ה-50 של הבונדסליגה, שהיא הליגה הגרמנית הבכירה בכדורגל. העונה החלה ב-24 באוגוסט 2012 והסתיימה ב-18 במאי 2013. 

גרויטר פירט (בפעם הראשונה בתולדות המועדון), איינטרכט פרנקפורט ופורטונה דיסלדורף (לאחר 15 שנים בליגות הנמוכות) עלו מהליגה השנייה. 

על ניצחון במשחק הוענקו שלוש נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. 

הליגה כללה 18 קבוצות. קבוצות שסיימו במקומות ה-17-18 ירדו בסוף העונה לבונדסליגה השנייה, ושתי קבוצות עלו במקומן. הקבוצה שהגיעה למקום ה-16 השתתפה במשחקי מבחן מול הקבוצה שסיימה במקום השלישי בהבונדסליגה השנייה, כאשר המנצחת במפגש הכפול הייתה משחקת בעונה הבאה בבונדסליגה והמפסידה בבונדסליגה השנייה.

באיירן מינכן זכתה בתואר האליפות בפעם ה-22 בתולדות המועדון. היא זכתה גם בגביע. 

גרויטר פירט ופורטונה דיסלדורף ירדו לבונדסליגה השנייה. הופנהיים נותרה בליגה הבכירה לאחר סדרת משחקי מבחן (מפגש כפול) נגד פ.צ. קייזרסלאוטרן.

==כדורגלנים מצטיינים==
שטפן קיסלינג, (באייר לברקוזן), אשר כבש 25 שערים, זכה בתואר מלך השערים של הליגה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-bgcolor=#BBF3BB
| 1.|| באיירן מינכן (אלופה)
 ||34||29||4||1||98||18|| 80||91||העפלה לליגת האלופות
|-bgcolor=#BBF3BB
|2.||בורוסיה דורטמונד
 ||34||19||9||6||81||42|| 39||66||העפלה לליגת האלופות
|-bgcolor=#BBF3BB
|3.|| באייר לברקוזן
 ||34||19||8||7||65||39|| 26||65||העפלה לליגת האלופות
|-bgcolor=#BBF3BB
|4.|| שאלקה 04
 ||34||16||7||11||58||50|| 8||55||העפלה לליגת האלופות
|-bgcolor=#97DEFF
|5.|| פרייבורג
 ||34||14||9||11||45||40|| 5||51||העפלה לליגה אירופית
|-bgcolor=#97DEFF
|6.|| איינטרכט פרנקפורט
 ||34||14||9||11||49||46|| 3||51||העפלה לליגה אירופית
|-bgcolor=#97DEFF
| 7.|| המבורג
 ||34||14||6||14||42||53||11-||48||העפלה לליגה אירופית
|- 
| 8.|| בורוסיה מנשנגלדבך
 ||34||12||11||11||45||49||4-||47
|- 
| 9.|| הנובר 96 
 ||34||13||6||15||60||62||2-||45
|- 
| 10.|| נירנברג
 ||34||11||11||12||39||47||8-||44
|- 
| 11.|| וולפסבורג
 ||34||10||13||11||47||52||5-||43
|-bgcolor=#97DEFF
|12.|| שטוטגרט
 ||34||12||7||15||37||55||18-||43||העפלה לליגה אירופית
|- 
| 13.|| מיינץ 05
 ||34||10||12||12||42||44||2-||42
|- 
| 14.|| ורדר ברמן
 ||34||8||10||16||50||66||16-||34
|- 
| 15.|| אאוגסבורג
 ||34||8||9||17||33||51||18-||33
|- align=right style="background: #FFCCCC;"
| 16.|| הופנהיים
 ||34||8||7||19||42||67||25-||31||משחקי מבחן, נשארה בליגה
|- style="background:#FF8888
| 17.|| פורטונה דיסלדורף 
 ||34||7||9||18||39||57||18-||30||rowspan=2 align=right|ירדו ליגה
|- style="background:#FF8888
| 18.|| גרויטר פירט 
 ||34||4||9||21||26||60||34-||21
|}

==קישורים חיצוניים==

* 
* [http://www.rsssf.com/tablesd/duit2013.html נתונים מפורטים מאתר rsssf]
* [http://www.bdfutbol.com/en/t/tger2012-13.html נתונים מפורטים מאתר bdfutbol]

קטגוריה:עונות בבונדסליגה
קטגוריה:תחרויות כדורגל ב-2013
קטגוריה:תחרויות כדורגל ב-2012
קטגוריה:2012 בגרמניה
קטגוריה:2013 בגרמניה
אמיר לביא

אמיר לביא (נולד ב-8 באוגוסט 1989) הוא כדורגלן ישראלי המשחק בעמדת הקשר התקפי מעירוני קריית מלאכי שבליגה א' דרום. לביא הוא בן דודם של הכדורגלנים חיים רביבו, דוד רביבו ושי רביבו.

==קריירה==
לביא החל את הקריירה שלו במחלקת הנוער של מ.ס. אשדוד. ב-13 בפברואר 2007 ערך את הופעת הבכורה שלו בקבוצה הבוגרת בתיקו 1-1 נגד בני יהודה תל אביב במסגרת גביע הטוטו נגד בני יהודה תל אביב. שבוע וחצי לאחר מכן, ערך את הופעת הבכורה שלו בליגת העל בהפסד 1–2 למכבי נתניה. ב-5 במאי 2007 הבקיע את שער הבכורה שלו בקריירה בניצחון 0–2 נגד הפועל כפר סבא. בעונת 2008/2009 הפך לשחקן הרכב באשדוד וסיים את העונה עם 24 הופעות בליגה ושני שערים. ב-26 בינואר 2011 ננגח על ידי חברו לקבוצה עמנואל סארקי במהלך אימון הקבוצה.

בינואר הושאל להכח עמידר רמת גן מהליגה הלאומית עד לסיום העונה. ב-25 בדצמבר 2014 חתם בהפועל אזור מליגה א' לאחר שלא שיחק עונה וחצי.

בקיץ חתם בבני אילת. ב-20 באפריל 2016 כבש את שערו הראשון לאחר שנתיים ו-11 חודשים, בהפסד 1–2 נגד הפועל מרמורק. בתום העונה ירדה אילת לליגה ב' ולביא עזב את המועדון.

בדצמבר הצטרף להפועל בני אשדוד מליגה ג'.

בספטמבר חתם בהפועל אשקלון מהליגה הלאומית.

בינואר חתם במכבי הרצליה מליגה א'.

ב-4 באוגוסט 2019 חתם בהפועל אכסאל.

ב-17 ביוני 2021 חתם בהפועל אום אל-פחם.

ב-28 ביוני 2022 חתם לעונה אחת בהפועל רעננה.

ב-6 בספטמבר 2023 חתם בעירוני טבריה.בסיום העונה העפיל עם הקבוצה לליגת העל. סיים את העונה עם 10 בישולים.

ב-8 באוגוסט 2024 חתם בקריית מלאכי מליגה א׳ דרום.

==תארים==
; עירוני טבריה
* גביע הטוטו לליגה הלאומית: 2023/2024

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:אשדוד: כדורגלנים
קטגוריה:כדורגלני מועדון ספורט אשדוד
קטגוריה:כדורגלני הכח עמידר רמת גן
קטגוריה:כדורגלני הפועל אשקלון
קטגוריה:כדורגלני מכבי הרצליה
קטגוריה:כדורגלני הפועל אכסאל
קטגוריה:כדורגלני הפועל אום אל-פחם
קטגוריה:כדורגלני הפועל רעננה
קטגוריה:כדורגלני עירוני טבריה
קטגוריה:ישראלים שנולדו ב-1988
מונדו דפורטיבו

מונדו דפורטיבו (בספרדית: Mundo Deportivo) הוא עיתון ספורט ספרדי המתפרסם באופן יומי. מערכת העיתון נמצאת בברצלונה שבקטלוניה, ספרד.

==היסטוריה ופרופיל==
המונדו דפורטיבו פורסם לראשונה ב-1 בפברואר 1906, כעיתון שבועי, ומאז שנת 1929 כעיתון יומי. זהו עיתון הספורט הוותיק ביותר בספרד שעדיין יוצא לאור, והשני באירופה, אחרי לה גזטה דלו ספורט האיטלקי אשר נוסד בשנת 1896.

העיתון יוצא לאור בברצלונה והוא בבעלות קבוצת "Grupo Godó". הקבוצה מחזיקה בבעלות גם על העיתון "לה ונגרדיה".

העיתון מתמקד בעיקר בסיקור אוהד של קבוצת הכדורגל ברצלונה, אבל בין היתר מסקר גם את ליגת העל הספרדית בכדורסל (ACB), מרוצי גרנד פרי ופורמולה 1.

המונדו דפורטיבו והספורט הם עיתוני הספורט הנפוצים ביותר בקטלוניה.

== קישורים חיצוניים ==

* 

* [http://www.mundodeportivo.com/ האתר של עיתון ספורט] 

קטגוריה:עיתוני ספורט
קטגוריה:ספרד: עיתונים
אס (עיתון)

אס (בספרדית: As) הוא עיתון ספורט יומי ספרדי. מערכת העיתון נמצאת במדריד.

==היסטוריה ופרופיל==
האס הוא בבעלות PRISA אשר בבעלותה גם העיתונים אל פאיס ו"סינקו דיאס". העיתון מסקר במיוחד את החדשות על קבוצות הכדורגל ממדריד: ריאל מדריד (בעיקר), אתלטיקו מדריד וראיו ואיקאנו. אס הוא מתחרו העיקרי של העיתון מארקה.

בנוסף למדריד, לעיתון יש משרדים גם בברצלונה, בילבאו, לה קורוניה, סביליה, ולנסיה וסראגוסה.

בחודש מאי 2012 העיתון השיק אתר משנה בשפה האנגלית, האתר מציע מאמרים מתורגמים מן המקור הספרדי על ידי צוות של עיתונאים דוברי אנגלית כשפת אם.

תפוצתו של העיתון הייתה 181,172 עותקים ב-2001, ו-176,892 עותקים בשנת 2002. וזה עלה ל-214,654 עותקים בשנת 2006.

== קישורים חיצוניים ==

* 

* [http://www.as.com/ האתר של עיתון ספורט] 

קטגוריה:עיתוני ספורט
קטגוריה:ספרד: עיתונים
בבום

בּבּוּם מכיש, לפי רשימת המלכים השומרית, היה המלך החמישי של שומר מהשושלת הראשונה של כיש. מלוכתו נמשכה לפי המיתוס 300 שנים.

בבום ככל הנראה לא באמת היה קיים, כיוון ששמו לא מופיע באף טקסט שמתוארך לתקופה בה הוא שלט.

{| class="standard" cellpadding="5" cellspacing="0" align="center" style="border: black solid 1px"
| colspan="3" align="center" style="background:Lavender;" |מלכי שומר
|-
| align="center" width="30%" |<small>הקודם:</small>אן-טרה-אנה
| align="center" width="40%" style="background: Gold;" |שושלת ראשונה של כיש
מאה 26 לפנה"ס
| align="center" width="30%" |<small>הבא: פואנום</small>
|-
|}

== הערות שוליים ==

קטגוריה:מלכים בשומר
קטגוריה:אישים שהגיעו לגיל 110 לפני העת החדשה
פואנום

פואנום מכיש, לפי רשימת המלכים השומרית, היה המלך השישי של שומר מהשושלת הראשונה של כיש. מלוכתו נמשכה לפי המיתוס 840 שנים.
{| class="standard" cellpadding="5" cellspacing="0" align="center" style="border: black solid 1px"
| colspan="3" align="center" style="background:Lavender;" |מלכי שומר
|-
| align="center" width="30%" |<small>הקודם:</small>בבום
| align="center" width="40%" style="background: Gold;" |שושלת ראשונה של כיש
מאה 26 לפנה"ס
| align="center" width="30%" |<small>הבא: קליבום</small>
|-
|}

קטגוריה:מלכים בשומר
קטגוריה:אישים שהגיעו לגיל 110 לפני העת החדשה
קליבום

קליבום מכיש, לפי רשימת המלכים השומרית, היה המלך השביעי של שומר מהשושלת הראשונה של כיש. מלוכתו נמשכה לפי המיתוס 960 שנים.

השם נהגה כ-Ga-lí-bu-um שמנורמל לקליבום. מילה זו קרובה למילה האכדית לכלב-שמירה (kalbu).

==הערות שוליים==

{| class="standard" cellpadding="5" cellspacing="0" align="center" style="border: black solid 1px"
| colspan="3" align="center" style="background:Lavender;" |מלכי שומר
|-
| align="center" width="30%" |<small>הקודם:</small>פואנום
| align="center" width="40%" style="background: Gold;" |שושלת ראשונה של כיש
מאה 26 לפנה"ס
| align="center" width="30%" |<small>הבא: זוקקיפ</small>
|-
|}

קטגוריה:מלכים בשומר
קטגוריה:אישים שהגיעו לגיל 110 לפני העת החדשה
HR 6801

HR 6801 הוא כוכב כפול אשר ממוקם בקבוצת הכוכבים קשת. סיווגו הספקטרלי של הכוכב הראשי הוא K0III (ענק כתום). הכוכב בעל בהירות נראית של 4.96 ובהירות מוחלטת של 0.49. מרחקו של הכוכב מכדור הארץ הוא 256 שנות אור (78 פארסק) בהתבסס על פרלקסה. הכוכב המשני הוא בעל בהירות נראית של 11.51.

הכוכב כונה 1 בקשת לפי ציון פלמסטיד, אבל עכשיו הוא מגדר כ-11 בקשת. 

==קישורים חיצוניים==
* 

קטגוריה:קבוצת הכוכבים קשת
קטגוריה:ענקים מסוג K
יונה כהן (פולטבר)

הרב יונה כהן בילדותוהרב יונה כהן (מכונה ר' יונה פולטבר על שם עיר הולדתו פולטבה. ה'תרנ"ח - כ"ב בשבט ה'תש"ט) היה מנהל ישיבות תומכי תמימים המחתרתיות ברוסיה הסובייטית, מראשי "ועד הבריחה" בלבוב ומארגן "הבריחה הגדולה" של אלפי חסידי חב"ד מרוסיה בשנים ה'תש"ו וה'תש"ז. נאסר, הוגלה לסיביר ונרצח בעינויים בשל פעילותו המחתרתית לשמירת יהדות בברית המועצות.

הלחין את הניגון "שהשלום שלו", שבוצע בין היתר על ידי הזמר נמואל הרוש והופיע באלבום צמאה 5 בביצוע עמיר בניון.

== ביוגרפיה ==
נולד בפולטבה והתחנך בישיבת תומכי תמימים בלובביץ', בשצ'דרין, בקרמנצ'וג וברוסטוב על הדון.

בה'תרצ"ה החל לנהל את ישיבות תומכי תמימים במקום הרב אברהם דרייזין שהחליף את הרב אלחנן דב מרוזוב בתפקיד. בשנת ה'תש"ו ניהל את הבריחה הגדולה ביותר בהיסטוריה של חסידי חב"ד מברית המועצות, שכונתה "הבריחה הגדולה", והבריחה אלפים באמצעות דרכונים פולניים מזויפים, זאת במסגרת פעילותו ב"ועד הבריחה" בלבוב.

לאחר שנתגלתה הבריחה, הסתתר מעין המשטר בלבוב, לאחר מכן שהה במוסקבה ועבד במפעל קטן שהקים אברהם אשר קוגן. מאוחר יותר עבר להסתתר בלנינגרד. בלנינגרד הוא נתפס ונאסר בעקבות הלשנה בי"ט בכסלו ה'תש"ח, ומאוחר יותר הוגלה לסיביר, שם נרצח תוך עינויים והכאות.

== לקריאה נוספת ==
אוצר החסידים, חלק ד' - בברית המועצות ובפולין. עמ' 235 - 250. יוסף אשכנזי, הוצאת חזק ה'תשע"ה.

==קישורים חיצוניים==
* שירו 'שהשלום שלו': [http://chabad.info/news/חוני-גרונבלאט-שר-שהשלום-שלו/ בביצוע חוני גרונבלט] , [https://he.chabad.org/multimedia/media_cdo/aid/3242923 בביצוע בני פרידמן] 

קטגוריה:מורשעים בעבירות על רקע אידאולוגי בברית המועצות
קטגוריה:חסידי חב"ד
קטגוריה:פעילי עלייה
קטגוריה:יהודים אוקראינים
קטגוריה:ישיבות תומכי תמימים - חב"ד
קטגוריה:בוגרי ישיבת תומכי תמימים בלובביץ'
חוסאם אבו סאלח

חוסאם אבו סאלח (בערבית: حسام أبو صالح, תעתיק מדויק: חסאם אבו צאלח; נולד ב-9 במאי 1982) הוא כדורגלן עבר ישראלי-פלסטיני ומאמן כדורגל בהווה. אבו סאלח הוא קרוב משפחה של הכדורגלן עלאא אבו סאלח.

==קריירה==
אבו סאלח התחיל לשחק כדורגל במחלקת הנוער של בני סכנין. בעונת 2000/2001 ערך את הופעת הבכורה שלו במדי הקבוצה הבוגרת של המועדון, במשחק נגד בית"ר באר שבע במסגרת הליגה הלאומית. אבו סאלח היה שותף להעפלה ההיסטורית של בני סכנין לליגת העל בסיום עונת 2002/2003, ואף זכה עמה בגביע המדינה בעונת 2003/2004. בקיץ חתם במכבי כפר כנא מהליגה הארצית, ובקיץ חתם במכבי עירוני טמרה מליגה ב'.

בקיץ חתם אבו סאלח בהילאל אל-קודס מליגת העל הפלסטינית, והוא זומן לסגל נבחרת פלסטין. ב-4 ביוני 2010 ערך את הופעת הבכורה שלו בנבחרת, במשחק מול שהסתיים בתיקו 1–1. ב-28 ביוני 2012 הבקיע את שער הבכורה שלו בנבחרת, בתיקו 2–2 נגד במסגרת גביע האומות הערבי. אבו סאלח השתתף עם הנבחרת בגביע אסיה בשנת 2015, ובסך הכל לזכותו 49 הופעות במדי נבחרת פלסטין, בהן כבש שלושה שערים.

בקיץ חזר אבו סאלח לכדורגל הישראלי אחרי 6 שנים כאשר חתם באיחוד בני מג'ד אל-כרום מליגה א'. בתום העונה ירדה הקבוצה לליגה ב' ואבו סאלח חתם בהפועל אכסאל. לאחר שנתיים בליגה א' עם הפועל אכסאל עלה עם הקבוצה לליגה הלאומית לראשונה בתולדותיה.

בקיץ פרש מכדורגל והצטרף לצוות המקצועי של הפועל אכסאל. ב-7 בדצמבר 2021 התפטר מאימון הקבוצה.

==קישורים חיצוניים==

==הערות שוליים==

קטגוריה:כדורגלנים פלסטינים
קטגוריה:מגני כדורגל ישראלים
קטגוריה:מגני כדורגל פלסטינים
קטגוריה:כדורגלני נבחרת פלסטין
קטגוריה:כדורגלני בני סכנין
קטגוריה:כדורגלני מכבי כפר כנא
קטגוריה:כדורגלני מכבי עירוני טמרה
קטגוריה:כדורגלני הילאל אל-קודס
קטגוריה:כדורגלני הפועל אכסאל
קטגוריה:כדורגלנים ערבים ישראלים
קטגוריה:סח'נין: כדורגלנים
קטגוריה:מאמני כדורגל ישראלים
קטגוריה:כדורגלני גביע אסיה 2015
קטגוריה:ישראלים שנולדו ב-1982
אדם האנגה

אדם האנגה (בהונגרית: Ádám Hanga; נולד ב-12 באפריל 1989 בבודפשט, הונגריה) הוא כדורסלן הונגרי שמוצאו מגינאה המשוונית, המשחק בעמדת הסווינגמן בקבוצת ריאל מדריד מליגת העל הספרדית והיורוליג ובנבחרת הונגריה.

==קריירה==
===קריירת מועדונים===
האנגה החל לשחק באופן מקצועני בהיותו בן 17, בקבוצת אלבה פהרוואר מארץ הולדתו, ושיחק שם מ- עד . עונת היוותה עונת פריצה עבורו, כשממוצעיו למשחק עומדים על 17.7 נקודות, 4.3 ריבאונדים, 3.3 אסיסטים ו-2.9 חטיפות למשחק על פני 32.6 דקות בממוצע. הישגיו עם הקבוצה כללו זכיות בפרס ה-MVP של משחק האולסטאר של הליגה, וזכייה בליגת ה-CEBL (Central European Basketball League, בעברית: ליגת הכדורסל המרכז אירופאית), הכוללת קבוצות מאוסטריה, צ'כיה, רומניה, סלובקיה והונגריה. בשנה שבה סיים את תקופתו בהונגריה העמיד עצמו לבחירה בדראפט ה-NBA, ונבחר על ידי סן אנטוניו ספרס בבחירה מספר 59, אחת לפני האחרונה בבחירות הדראפט. האנגה מעולם לא שיחק ב-NBA. בקיץ 2011 עבר האנגה לקבוצת באסקט מנרסה מליגת העל הספרדית.

אחרי שתי עונות במנרסה עבר האנגה למועדון הספרדי המוביל קאחה לבורל ויטוריה, בו חתם על חוזה לארבע עונות. בעונתו הראשונה אכזב יחסית, כשקלע רק 5.8 נקודות למשחק ב-16.9 דקות בממוצע. בעונתו השנייה בקבוצה הועבר בהשאלה לאבלינו מהסרייה א'. באיטליה ניצב האנגה במקום השני בחטיפות למשחק בממוצע באותה עונה, עם 1.9 כאלו. נוסף על כך העמיד ממוצעים של 10.6 נקודות, 4.3 ריבאונדים ו-2.7 אסיסטים. לקראת סיום העונה בליגה הספרדית חזר לוויטוריה, אחרי שסיים את העונה באיטליה עם אבלינו. בעונה הבאה תפס האנגה תפקיד משמעותי ברוטציה בקבוצה, ששינתה את שמה ל"לבורל קוצ'ה ויטוריה", כששיחק 33 דקות בממוצע בעונה הסדירה בליגה. עונה זו סימנה את עלייתו של האנגה לרמת משחק גבוהה ביורוליג, והוא נכלל בחמישייה השנייה של העונה בליגה הספרדית. באוגוסט 2016 פורסם כי האנגה יעבור לברצלונה תמורת שני כדורגלנים שיעברו לוויטוריה, בעסקה תקדימית בתולדות הספורט המקצועני, אך עסקה זו לא יצאה אל הפועל – בין היתר עקב התנגדות של איגודי הספורט.

בעונת זכה בפרס שחקן ההגנה של היורוליג, ונבחר לחמישיית העונה בליגה הספרדית. בסיום העונה, לאחר משא ומתן ממושך בין ברצלונה לבסקוניה שכלל גם הארכת חוזה של האנגה בסאסקי בסקוניה – בה שימש כקפטן הקבוצה – עד עונת 2019/20, עבר האנגה לברצלונה.

בתאריך ה-23 ביולי 2021 עבר האנגה לריאל מדריד כשחתם על חוזה לשתי עונות .

===קריירה בינלאומית===
האנגה משתתף במשחקי נבחרת הונגריה בכדורסל. במוקדמות יורובאסקט 2017 הוביל את נבחרתו להעפלה ראשונה לטורניר מאז 1999. במוקדמות העמיד האנגה ממוצעים של 20.3 נקודות, 7 ריבאונדים ו-4 אסיסטים למשחק.

==קישורים חיצוניים==

* 
* 

==הערות שוליים==

קטגוריה:כדורסלנים הונגרים
קטגוריה:כדורסלני אלבה פהרוואר
קטגוריה:כדורסלני מנרסה
קטגוריה:כדורסלני סאסקי בסקוניה
קטגוריה:כדורסלני אבלינו
קטגוריה:כדורסלני ברצלונה
קטגוריה:בחירות דראפט של סן אנטוניו ספרס
קטגוריה:ספורטאים הונגרים בספרד
קטגוריה:ספורטאים זרים באיטליה
קטגוריה:הונגרים שנולדו ב-1989
הילמן גאזל

הילמן גאזל (אנגלית: Hillman Gazelle) היא מכונית משפחתית אשר יוצרה על ידי יצרנית הרכב "קרייזלר אוסטרליה" (Chrysler Australia), באוסטרליה, בין השנים 1966–1967.

ההילמן גאזל הייתה גרסה יוקרתית של ההילמן מינקס, סדרה 4. 

מנוע ההילמן גאזל יוצר על ידי חברת סאנבים (Sunbeam).

==חברת קרייזלר אוסטרליה==

חברת קרייזלר אוסטרליה בע"מ היא יבואנית של קרייזלר, ג'יפ, דודג', פיאט ו- אלפא רומיאו לשוק הרכב האוסטרלי. 

בעבר קרייזלר אוסטרליה פעלה כיצרנית רכב באוסטרליה, בין השנים 1951–1980.

==דגמים==

* הילמן גאזל דה לוקס סלון - (Hillman Gazelle De-Luxe Saloon)
* הילמן גאזל דה לוקס סלון אוטומט - (Hillman Gazelle De-Luxe Saloon automatic)

==מפרט טכני==
* בלמי דיסק (לוקהיד) מלפנים, בלמי תוף מאחור
* מתלה קדמי עצמאי עם בולמי זעזועים טלסקופים
* בדגם התמסורת הידנית - תאוצה 0-100 קמ"ש, 13.3 שניות
* בדגם התמסורת האוטומטית - תאוצה 0-100 קמ"ש, 14.9 שניות

== תמונות ==
<gallery>
Hillman Gazelle (16721031073).jpg | הילמן גאזל
Hillman Gazelle (16721037863).jpg| הילמן גאזל
Hillman Gazelle.jpg| הילמן גאזל
</gallery>

==ראו גם==
* הילמן מינקס
* הילמן סופר מינקס
* הילמן הסקי
* הילמן הנטר

==לקריאה נוספת==
* [https://translate.google.co.il/translate?hl=iw&sl=en&u=http://www.automobile-catalog.com/make/hillman_australia/gazelle_australia/gazelle_australia/1966.html&prev=search קטלוג הילמן גאזל ]
* [https://translate.google.co.il/translate?hl=iw&sl=en&u=https://www.shannons.com.au/auctions/2014-shannons-melbourne-summer-classic-auction/SEECAR7C5KJ5KKJ2/&prev=search הילמן גאזל - תמונות והסבר ]
* [https://translate.google.co.il/translate?hl=iw&sl=en&u=https://www.sa.hillman.org.au/RT_GazelleBrochure1.htm&prev=search חוברת 1966 - הילמן גאזל ]

== קישורים חיצוניים ==

קטגוריה:מכוניות משפחתיות
קטגוריה:דגמי מכוניות שהושקו ב-1966
גאזל
קטגוריה:כלי רכב המיוצרים באוסטרליה
עונת 1888/1889 בפוטבול ליג

עונת 1888/1889 הייתה העונה הראשונה של הפוטבול ליג שהיא הייתה הליגה האנגלית הבכירה בכדורגל. העונה החלה ב-8 בספטמבר 1888 והסתיימה ב-20 באפריל 1889.

הליגה כללה 12 קבוצות שסיכמו על הקמת הליגה ומשחקים בשיטת מפגש בית/מפגש חוץ. בתחילת העונה סוכם שקבוצה עם מספר גבוה ביותר של ניצחונות תוכרז אלופת אנגליה. אומנם מספר שבועות אחרי זה, סוכם על הענקת שתי נקודות עבור הניצחון ונקודה עבור תוצאת תיקו. ארבע קבוצות אחרונות בסוף העונה היו צריכות לעבור תהליך של בחירה מחדש לליגה.

פרסטון נורת' אנד זכתה באליפות שלושה מחזורים לפני סיום העונה.

בסיום עונה זו, כל הקבוצות המשכו לעונה הבא.

==כדורגלנים מצטיינים==

ג'ון גודול מפרסטון נורת' אנד כבש 21 שערים ב-21 משחקים וזכה בתואר מלך השערים.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|יחס שערים
!width=20|נקודות
!הערות
|- bgcolor="#FFFF00"
|1|| פרסטון נורת' אנד||22||18||4||0||74||15||4.933|||40||זכייה בליגה ובגביע האנגלי
|-
|2|| אסטון וילה||22||12||5||5||61||43||1.419||29||
|-
|3|| וולברהמפטון וונדררס||22||12||4||6||50||37||1.351||28||
|-
|4|| בלקברן רוברס||22||10||6||6||66||45||1.467||26||
|-
|5|| בולטון וונדררס||22||10||2||10||63||59||1.068||22||
|-
|6|| וסט ברומיץ' אלביון||22||10||2||10||40||46||0.870||22||
|-
|7|| אקרינגטון||22||6||8||8||48||48||1.000||20||
|-
|8|| אברטון||22||9||2||11||35||46||0.761||20||
|- style="background: #eee5de"
|9|| ברנלי||22||7||3||12||42||62||0.677||17||בחירה מחדש
|- style="background: #eee5de"
|10|| דרבי קאונטי||22||7||2||13||41||61||0.672||16||בחירה מחדש
|- style="background: #eee5de"
|11|| נוטס קאונטי||22||5||2||15||40||73||0.548||12||בחירה מחדש
|- style="background: #eee5de"
|12|| סטוק סיטי||22||4||4||14||26||51||0.510||12||בחירה מחדש
|}

==קישורים חיצוניים==
* [http://www.rsssf.com/engpaul/FLA/1888-89.html נתונים מפורטים מאתר rsssf]

קטגוריה:תחרויות כדורגל ב-1888
קטגוריה:תחרויות כדורגל ב-1889
קטגוריה:עונות בפוטבול ליג
הדרך השמימית

מסילת הרכבת צ'ינגדזאנג
הדרך השמימית (בסינית: 天路; בפיניין: Tiān Lù) הוא שיר שנכתב והולחן על ידי יִין צ'ינג (בסינית: 印青) בשנת 2001 לכבוד מסילת הרכבת צ'ינגדזאנג המחברת את העיר להסה בטיבט לעיר סינינג במחוז צ'ינגחאי ומשם לשאר סין.

לשיר סגנון של שירי עם טיבטיים: השירה בקול רם וברור והמנעד רחב. בתחילה, פָּל זאנג (טיבטית: དཔལ་བཟང་; סינית: 巴桑), סולנית המקהלה הצבאית של פיקוד אזורי טיבט, קיבלה את הזכויות לשיר, והוא נשאר חלק מהרפרטואר שלה הודות להצלחתו. לאחר מכן, זמרת הסופרנו צטן דרולמה (טיבטית: ཚེ་བརྟན་སྒྲོལ་མ།; סינית: 才旦卓玛) גם שרה את השיר הזה, אך הביצוע שלה לא נהיה לפופולרי בסין. בשנת 2005, לקראת השידור החגיגי לכבוד ראש השנה הסיני של הטלוויזיה המרכזית של סין רכשה הזמרת חאן חונג (סינית: 韩红), הידועה גם בשמה הטיבטי יאנגצ'ן דרולמה (טיבטית: དབྱངས་ཅན་སྒྲོལ་མ་), את הזכויות לשיר עבור 100,000 יואן. בזכות הופעה זו השיר גדל בפופולריות והתפרסם ברחבי המדינה, וכיום מקושר בעיקר עם חאן חונג. זמרים נוספים גם ביצעו את השיר (למשל פנג לי-יואן), ואף-על-פי שנכתב במקור במנדרינית, לעיתים חלקו מבוצע בשפה הטיבטית.
==מילות השיר==

{| cellpadding="5" align="center"
|-
! תרגום לעברית (תרגום חופשי) !! מנדרינית !! פיניין
|-
| <poem>בשחר עמדתי במרעה ירוק
ראיתי משם נשר עוטף זריחה צבעונית
כמו ענן קסום עף בשמיים הכחולים
לילדי טיבט מביא מזל

בערב עמדתי על גבעה גבוהה
ראיתי משם מסילת ברזל נבנית לעיר הולדתי
כמו דרקון גדול חוצה הרים ועמקים
לרמה המושלגת מביא בריאות

שם הדרך השמימית הקסומה
את החום של העולם מביאה לגבולות
מעתה אין ההרים גבוהים ואין הדרכים ארוכות
ילדי כל העמים מתאספים יחד

בערב עמדתי על גבעה גבוהה
ראיתי משם מסילת ברזל נבנית לעיר הולדתי
כמו דרקון גדול חוצה הרים ועמקים
לרמה המושלגת מביא בריאות

שם הדרך השמימית הקסומה
נותנת לנו להיכנס לגן עדן עלי אדמות
צ'ינגקֶהג'יוֺ וסוּיוֺצָ'ה יהיו יותר מתוקים
קול זמר שמח יתפשט לארבע רוחות השמיים</poem>
| dir="ltr" | <poem>清晨我站在青青的牧场
看到神鹰披着那霞光
像一片祥云飞过蓝天
为藏家儿女带来吉祥

黄昏我站在高高的山岗
看那铁路修到我家乡
一条条巨龙翻山越岭
为雪域高原送来安康

那是一条神奇的天路
把人间的温暖送到边疆
从此山不再高路不再漫长
各族儿女欢聚一堂

黄昏我站在高高的山岗
看那铁路修到我家乡
一条条巨龙翻山越岭
为雪域高原送来安康

那是一条神奇的天路
带我们走进人间天堂
青稞酒酥油茶会更加香甜
幸福的歌声传遍四方</poem>
| <poem><div class="mw-content-ltr">qīngchén wǒ zhàn zài qīng qīng de mùchǎng
kàndào shényīng pīzhe nà xiáguāng
xiàng yī piàn xiángyún fēiguò lántiān
wèi Zàng jiā érnǚ dài lái jíxiáng

huánghūn wǒ zhàn zài gāo gāo de shāngǎng
kàn nà tiělù xiū dào wǒ jiāxiāng
yī tiáo tiáo jù lóng fān shān yuè lǐng
wèi xuě yù gāoyuán sòng lái ānkāng

nà shì yī tiáo shénqí de tiān lù
bǎ rénjiān de wēnnuǎn sòng dào biānjiāng
cóngcǐ shān búzài gāo lù búzài màncháng
gè zú érnǚ huān jù yī táng

huánghūn wǒ zhàn zài gāo gāo de shāngǎng
kàn nà tiělù xiū dào wǒ jiāxiāng
yī tiáo tiáo jù lóng fān shān yuè lǐng
wèi xuě yù gāoyuán sòng lái ānkāng

nà shì yī tiáo shénqí de tiān lù
dài wǒmen zǒu jìn rénjiān tiāntáng
qīngkējiǔ sūyóuchá huì gèngjiā xiāngtián
xìngfú de gēshēng chuán biàn sìfāng
</div></poem>
|}

==ראו גם==
*מסילת הרכבת צ'ינגדזאנג
*מוזיקה סינית
*מוזיקה טיבטית
==הערות שוליים==

קטגוריה:שירי 2001
קטגוריה:שירים בסינית
מוסד יצחק ברויאר

מוסד יצחק ברויאר הוא מכון להוצאת ספרים אשר נוסד בשנות ה-50 על ידי פרופ' מרדכי ברויאר.

==המוסד ופעולותיו==
נוסד על שמו של הרב יצחק ברויאר על ידי בנו, פרופ' מרדכי ברויאר, בראשיתו נקרא "מוסד יצחק ברייער של פועלי אגודת ישראל". 

המוסד ערך ותרגם מגרמנית לעברית רבים מספריו של הרש"ר הירש. בשנת תשכ"ו הוציא לאור את פירושו של הרש"ר הירש על התורה, ובשנת תשע"ו יצאה לאור מהדורה חדשה לפירוש זה. המכון הוציא לאור עוד עשרות ספרים. כתב עת המעין יצא לאור על ידו משנת תשי"ג עד שנת תשס"ז, כיום יוצא כתב העת המעין בשיתוף פעולה בין המוסד לישיבת שעלבים.

לאחר פטירת מייסד המכון בשנת תשס"ז, עבר המכון לניהולו של בנו הרב שלמה ברויאר.

==קישורים חיצוניים==

==הערות שוליים==

קטגוריה:הוצאות ספרים בישראל: ארון הספרים היהודי
דה סוטו דיפלומט

לוגו חברת דה סוטו (על דגם דה סוטו דיפלומט, שנת 1946, אוסטרליה)

דה סוטו דיפלומט (DeSoto Diplomat) היא מכונית סלון שיוצרה על ידי חטיבת "דה סוטו" בחברת קרייזלר האמריקאית, אשר יועדה לשוקי יצוא מחוץ לארצות הברית למעט קנדה, בין השנים 1946–1962.

דגמי הדה סוטו דיפלומט יוצאו לאירופה, דרום אפריקה, דרום אמריקה, הוואי ואוסטרליה. משנת 1953 דגם הדה סוטו יוצר והורכב באוסטרליה, ומאוחר יותר גם בדרום אפריקה.

בשנת 1957 שונו מרכב ועיצוב הרכב מהקצה אל הקצה.

==חטיבת דה סוטו==

חטיבת דה סוטו של חברת קרייזלר עסקה בייצור ובשיווק רכב אמריקאי משנת 1928–1968. חטיבת דה סוטו בנתה יותר מ-2 מיליון כלי רכב מאז שנת 1928.

חטיבת המכוניות דה סוטו קרויה על שם ארננדו דה סוטו - החוקר הספרדי שהוביל את המסע האירופי הראשון לשטח עליו משתרעת כיום ארצות הברית, היה האירופי הראשון שגילה את נהר המיסיסיפי.

==תצורות==
* גרסת 4 דלתות סדאן
* גרסת 4.5 דלתות סטיישן (הדלת האחורית נפתחת בחלקה התחתון בלבד)
* גרסת 2 דלתות קופה (יוצר באוסטרליה, משנת 1956)

==הייצור באוסטרליה==

קרייזלר אוסטרליה (Chrysler Australia) ייצר את סדרת SP24 דה סוטו דיפלומט, משנת 1953. הדגם התבסס על דגם הפלימוט P24 שיוצר ב- ארצות הברית.

משנת 1954–1957 נבנה דגם הדה סוטו דיפלומט SP25.

דגם הדה סוטו דיפלומט קופה יוצר משנת 1956.

== תמונות ==
<gallery mode="packed" heights="120">
קובץ:De Soto Diplomat Sedan.jpg| דה סוטו דיפלומט
קובץ:1955 Desoto Diplomat SP25 Plaza Sedan (16090718509).jpg| דה סוטו דיפלומט, שנת 1955
קובץ:De Soto Diplomat 1955.JPG| דה סוטו דיפלומט, שנת 1955
קובץ:1958 De Soto Diplomat (15587747371).jpg| דה סוטו דיפלומט, סטיישן, שנת 1958
קובץ:DeSoto Diplomat 1961.jpg| דה סוטו דיפלומט, שנת 1961
</gallery>

==ראו גם==
* קרייזלר
* דה סוטו איירסטרים
* דה סוטו פאוורמסטר
* דה סוטו דה-לוקס
* דה סוטו איירפלו
* דה סוטו סוב-אורבן

==לקריאה נוספת==
* [https://www.youtube.com/watch?v=CAKE_dmc4oM דה סוטו דיפלומט] (3:35 דקות), יוטיוב
* [https://www.youtube.com/watch?v=hUJk7SoFwB4 דה סוטו דיפלומט שנת 1957] (5:33 דקות), יוטיוב
* [https://translate.google.co.il/translate?hl=iw&sl=en&u=http://www.carfolio.com/specifications/models/car/%3Fcar%3D47608&prev=search דה סוטו דיפלומט - נתונים טכניים ] (De Soto Diplomat specifications, information, data, photos)
* [https://translate.google.co.il/translate?hl=iw&sl=en&u=http://www.caaarguide.com/sub1/id138.html&prev=search דה סוטו דיפלומט - נתונים טכניים ] (CAAARGUIDE.COM)
* [https://translate.google.co.il/translate?hl=iw&sl=en&u=http://cuba.tritthart.net/desoto-1956-1.html&prev=search דה סוטו דיפלומט - תמונה]
* [https://translate.google.co.il/translate?hl=iw&sl=en&u=http://www.philseed.com/desoto59.html&prev=search דה סוטו דיפלומט, שנת 1959 - תמונות]
* [http://www.forwardlook.net/forums/forums/thread-view.asp?tid=31572&DisplayType=nested דה סוטו דיפלומט, שנת 1960 (אנגלית)]

== קישורים חיצוניים ==

==הערות שוליים==

קטגוריה:מכוניות סלון
קטגוריה:דגמי מכוניות שהושקו ב-1946
קטגוריה:מכוניות אמריקאיות
קטגוריה:כלי רכב המיוצרים בדרום אפריקה
קטגוריה:כלי רכב המיוצרים באוסטרליה
דיפלומט
כיסא קיאברי

כיסא קיאברי
כיסא קיאברי הוא כיסא עץ אשר מקורו במחוז ליגוריה שבאיטליה.

== היסטוריה ==
כיסא קיאברי נראה לראשונה בשנת 1807. הכיסא הוכן על ידי נגר מעיר קטנה באיטליה, קיאברי (מכאן שמו של הכיסא). 

כאשר האחראי על ייצור הכיסאות מת בשנת 1855, רק 600 כיסאות יוצרו בשנה. הכיסא זכה לשבחים על ידי קרלו אלברטו, מלך סרדיניה, נפוליאון השלישי והפסל אנטוניו קנובה.

== ראו גם ==
* כיסא

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
2017 02
קיאברי
בוטירקה

כלא בוטירקה או בוטירסקייה (ברוסית: Бутырская Тюрьма) הוא בית הסוהר הגדול ביותר במוסקבה השוכן בחלק הצפון מזרחי של העיר. היה בית סוהר ותיק ומפורסם עוד באימפריה הרוסית, ונבנה גם עם מומנטים אדריכליים מוגנים ביותר. בתקופת השלטון הסובייטי בבית הכלא נאסרו, נורו ונהרגו אישים רבים מספור, ביניהם מפורסמים.

== היסטוריה ==
בתקופת שלטון יקטרינה השנייה נבנו צריפי עץ לכליאה במקום, כשבמרכזם מבצר עץ גדול. בינואר 1775 נכלא במרתף המבצר ימליאן פוגצ'וב ובמרתף זה הוצא להורג. ב-1784 כתבה יקטרינה השנייה מכתב למושל מוסקבה, בו היא מבקשת להחליף את מבצר העץ במבנה אבן. ואכן, המבנה תוכנן על ידי האדריכל הרוסי המפורסם מתיו קזקוב. הכלא כלל ארבעה מגדלים, שהם בניין דרומי, בניין צפוני, מבנה המשטרה ומבנה השעון.

מ-1838 היה הכלא מרכזי מאוד בעיר, והיה מאכלס כ-30,000 אסירים בשנה. הכלא העניק שירותי נגרות, סנדלרות, חייטות כריכת ספרים וסדנאות צריבה. המבנה הנוכחי, נבנה בשנת 1879. ב-1884 שהה בכלא אסיר פוליטי בולט, וידידו לב טולסטוי הגיע לכלא לבקרו, מביקורו זה הייתה השראה רבה לרומנו "התחייה".כלא בוטירקה בשנת 1890

ב-1905 ניסו מתנגדי המשטר לחטוף את הכלא, אך הניסיון נכשל. בשנים שלאחריה, נתפסו בו איוואן קלאייב, ולדימיר מאיאקובסקי ואחרים. ב-1908 הופיע בכלא הקוסם הארי הודיני והצליח לשחרר עצמו מתוך מכונית הכליאה של האסירים. בתקופת הטיהורים הגדולים שהו 20,000 אסירים בכלא בעת ובעונה אחת, בה נספרו כ-170 אסירים בתא אחד בלבד, כ-1000 אנשים נורו אז לפני סיום החקירה.

בשנות ה-30 הוחזקו בכלא ורלאם שאלאמוב, אוסיפ מנדלשטם, סרגיי קורוליוב, אלכסנדר סולז'ניצין, יבגניה גינזבורג ובוריס פומין בתקופת המלחמה הפטריוטית הגדולה הועסקו האסירים בכלא בסיוע לצבא הרוסי.

== אסירים מפורסמים ==

== קישורים חיצוניים ==

* 

קטגוריה:מוסקבה: מבנים
קטגוריה:רוסיה: בתי סוהר
פטישן פגום-חרטום

פטישן פגום-חרטום או פטישן גדול (שם מדעי: Sphyrna mokarran) הוא מין כריש ממשפחת הפטישניים והגדול בבני המשפחה.

אורכו יכול להגיע ל-, משקלו עד ל-580 ק"ג והוא בעל "פטיש" ישר וארוך ומתחתיו לסת מלאה שיניים חדות. יש לו סנפיר בולט בצורת מגל.

הכריש מצוי בחופים טרופיים שונים ובסמוך למדפים היבשתיים ומצוי בכל האוקיינוסים. 

הוא יצור סוליטרי השוחה במים הרדודים ומחפש טרף. הוא ניזון מדגים שונים, סרטנים, סילוניות ולעיתים גם מעופות ויונקים ימיים ואף כרישים אחרים. הוא עלול לתקוף גם אנשים אך הם אינם חלק מתפריטו.

כריש זה מצוי בסכנת הכחדה חמורה עקב ציד בשביל השוק האסייתי שמשתמש בסנפירי כרישים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אדוארד ראפל
קטגוריה:פטישניים
קטגוריה:מגה-פאונה ימית
קטגוריה:דגים: טורפי-על
קטגוריה:בעלי חיים שתוארו ב-1837
לטאה שטוחת-אף

לטאה שטוחת-אף (שם מדעי: Meroles) היא סוג במשפחת הלטאיים של זוחלים החיים במדבריות של אפריקה, ובעלי הסתגלות לחיים בהם. הם נפוצים בעיקר במדבר נמיב היבש.

לטאות אלה קרובות לסוגים Eremias ו-Lacerta שכמותם חיים באזורים חמים ויבשים.

לטאות אלה בעלות רצועות על עורם הצהוב בדומה לסביבה החמה. הן בעלות אף שטוח מעט ורגליים ארוכות בעלות טפרים ארוכים ושטוחים. כשלטאה כזו הולכת במדבר היא מרימה חלק מהרגליים למעלה כדי שלא יחטפו כויית חום ומדי פעם מחליפה בין הרגליים. היא פעילת יום ומחפשת יצורים קטנים כמו חיפושיות ליזון מהם.

==מינים==
* לטאת אנצ'ייטה שטוחת-אף (Meroles anchietae)
* Meroles ctenodactylus
* Meroles cuneirostris
* Meroles knoxii
* Meroles micropholidotus
* Meroles reticulatus
* Meroles suborbitalis
* Meroles squamulosus

==קישורים חיצוניים==

קטגוריה:בעלי חיים שתוארו ב-1838
קטגוריה:טקסונים שתוארו בידי ג'ון אדוארד גריי
קטגוריה:לטאיים
המרד

המרד (שמו המלא: המרד: זכרונותיו של מפקד הארגון הצבאי הלאומי בארץ־ישראל) הוא ספר של מנחם בגין על קורות האצ"ל, בהוצאת אחיאסף.

הספר עוקב אחר התפתחותה של תנועת האצ"ל בארץ ישראל מאז ימיה הראשונים בשנות ה-30, דרך שנות המאבק האלים בזמן המנדט שהופנה אל מול השלטון הבריטי (שעליו מתייחס שמו של הספר - "המרד") וכן מתאר הספר את המאבק מול ההתנגדות של ארצות ערב בשעת פרוץ מלחמת העצמאות בשנת 1948. ניתן לסווג גם את הספר כאוטוביוגרפיה בחלקו, כי הוא מתחקה גם אחר ההתפתחות הפוליטית של מנחם בגין עצמו.

הסופר הקדיש את הספר "לזכרו של זאב ז'בוטינסקי אבי המרד העברי ולמשפחה הלוחמת - בהכנעת לב ובאהבת נפש".

הספר נדפס לראשונה בשנת 1950 ואחר כך במהדורות רבות. תורגם גם לאנגלית לערבית ולשפות נוספות, גם כן במהדורות רבות, כשהמהדורה האחרונה באנגלית יצאה בשנת 2002.

איש מדע המדינה ג'ון באוייר בל שחקר הן את האצ"ל והן את המחתרת האירית, הצבא האירי הרפובליקני (ה-IRA), סיפר כי רבים מהגברים שראיין ב-IRA ב-1960 קראו את "המרד" והעריצו אותו כמדריך של לוחמת גרילה. הספר נחקר גם על ידי הקונגרס הלאומי האפריקני (ה-ANC), על ידי נלסון מנדלה, לאחר שירד למחתרת בשנת 1960, שהתייחס לספר כאחד הספרים שהשתמש בהם כמדריך לתכנון מלחמת הגרילה של ה-ANC נגד ממשלת האפרטהייד של דרום אפריקה.

==קישורים חיצוניים==
* 

==הערות שוליים==

קטגוריה:מנחם בגין
קטגוריה:אצ"ל
קטגוריה:ספרי הוצאת אחיאסף
קטגוריה:ספרים שנכתבו על ידי פוליטיקאים
אליעזר ננס

אליעזר (לייזר) ננס (ה' בסיוון ה'תרנ"ז, 5 ביוני 1897 – י"ג באדר ב' ה'תשנ"ז, 22 במרץ 1997) היה חסיד חב"ד, שהתפרסם בשל הספר האוטוביוגרפי "מיינע צוואַנציק יאָר אין סאָוועטישע טורמעס" (מיידיש: עשרים שנותיי בבתי הכלא הסובייטיים; בתרגום העברי: האיש שלא נכנע) או "סובאָטאַ" (שבת ברוסית), אותו פרסם ביידיש תחת שם העט אברהם נעצאַך (צורה יידית של "נצח"), בו תיאר את קורותיו בבתי הכלא ובמחנות העבודה בברית המועצות, בהם שהה כ־20 שנה (1937–1957), יותר מכל אדם אחר שנאסר בשל פעילות יהודית, בשל השתתפותו במחתרת החב"דית.

==ביוגרפיה==
נולד בחרסון אוקראינה למרדכי אריה לייב ננס ולחיה רבקה. הסוהרים הסובייטים כינוהו "סובוטא" (שבת ברוסית), בשל שמירתו במסירות נפש את השבת והלכותיה. בה'תשל"ב פרסם ביידיש את קורות חייו במאסרים והגלויות בספר "מיינע צוואנציק יאר אין סאוועטישע טורמעס" (20 שנותיי בבתי הכלא הסובייטים). הוא חתם על הספר בשם העט "אברהם נעצאך", כדי לא להזיק לבני משפחתו שנותרו בברית המועצות. הספר תורגם לאנגלית תחת השם "My twenty years in soviet prisons". קורות חייו נכתבו גם בקומיקסים וספרי ילדים, כמו "מול משטר האימה" וכן "מול כוחות הרשע" בהוצאת "אורות" החסידית.
עלה עם רעייתו לירושלים בשנת תשכ"ו

בוגר ישיבת תומכי תמימים בלובביץ'.

ייסד את ספריית חב"ד ומכון היכל מנחם בירושלים וניהל את כולל חב"ד בישראל, עם הרב שלמה יוסף זוין.

לא היו לו ילדים.

הלוייתו התקיימה ביום הפורים (למחרת פטירתו),נטמן בהר הזיתים.

==הנצחה==
בשנת תשס"ה נקרא על שמו רחוב בין שיכון חב"ד לתל ארזה בירושלים.

== לקריאה נוספת ==
* נפתלי צבי גוטליב האיש שלא נכנע ה'תשנ"ז, מכון היכל מנחם, ב-2014 יצא בתרגום לרוסית
* רייזל פרידמן, איש השבת - סובוטא: פרקי הוד מחייו של רבי אליעזר ננס, תשע"ג, מכון היכל מנחם
* זלמן רודרמן, מול כוחות הרשע : חיי הגבורה של רבי אליעזר ננס שאפילו עשרים שנות מאסר ועבודת פרך לא הכניעוהו, תשע"ג, כפר חב"ד
* משה נחמיה לב, איש מסירות הנפש, משפיעים לדורות, כי קרוב, מעיינותיך, גיליון 121 עמוד 4–9.

==קישורים חיצוניים==
* 

==הערות שוליים==

קטגוריה:ישראלים ילידי ברית המועצות
קטגוריה:כותבי אוטוביוגרפיה יהודים
קטגוריה:חסידי חב"ד
קטגוריה:בוגרי ישיבת תומכי תמימים בלובביץ'
קטגוריה:יהודים הקבורים בהר הזיתים: חלקת חב"ד
קטגוריה:שיכון חב"ד (ירושלים): אישים
קטגוריה:מורשעים בעבירות על רקע אידאולוגי בברית המועצות
קטגוריה:ישראלים שנולדו ב-1897
קטגוריה:ישראלים שנפטרו ב-1997
אליפות גרמניה בכדורגל 1949

אליפות גרמניה בכדורגל 1949 הייתה העונה ה-39 של התחרות. זה היה השלב האחרון של עונת 1948/1949 בכדורגל הגרמני. 

התחרות הסתיימה בניצחון של וו.פ.ר. מנהיים וזאת בפעם הראשונה בתולדות המועדון. 
==ארגון האליפות==
התחרות כללה 10 קבוצות שהעפילו מליגות אזוריות:

* אוברליגה צפון -המבורג, פ.צ. סנט פאולי
* אוברליגה מערב - בורוסיה דורטמונד, רוט-וייס אסן
* אוברליגה ברלין - ברלין 92
* אוברליגה דרום מערב - פ.צ. קייזרסלאוטרן, וורמטיה וורמס
* אוברליגה דרום - קיקרז אופנבך, וו.פ.ר. מנהיים, באיירן מינכן 

המשחקים נערכו בשיטת נוק-אאוט. לעומת השנה הקודמת התווסף משחק על המקום השלישי. במידה ולא הייתה הכרעה לאחר תוספת זמן, נערך משחק נוסף.

==מהלך התחרות==
תחילה התקיים השלב המוקדם בו פ.צ. סנט פאולי ניצחה את רוט-וייס אסן ובאיירן מינכן ובכך היא הייתה הקבוצה השמינית שנכללה בתחרות. 

במשחק על המקום השלישי פ.צ. קייזרסלאוטרן ניצחה את קיקרז אופנבך 2:1 לאחר הארכה.

==משחק הגמר==

==כדורגלנים מצטיינים==
מספר כדורגלנים כבשו 4 שערים במהלך התחרות וזכו בתואר מלך השערים:
* ארנסט לוטקה, וו.פ.ר. מנהיים
* אלפרד בולר, פ.צ. סנט פאולי

==קישורים חיצוניים==
* [http://www.rsssf.com/tablesd/duithist4763.html#49 נתונים מפורטים מאתר rsssf]
* [https://web.archive.org/web/20200218032140/https://www.weltfussball.de/ נתונים מאתר weltfussball]

קטגוריה:תחרויות כדורגל ב-1949
קטגוריה:עונות באליפות גרמניה בכדורגל
אלחנן בן נון

הרב אלחנן בן נון (נולד בי"ח בכסלו תש"י, דצמבר 1949) הוא רב היישוב שילה לשעבר ומחבר ספרים. כיהן כ-15 שנה כראש ישיבת בית אורות.

==ביוגרפיה==
נולד בחיפה לד"ר יחיאל בן נון (פישר) ולד"ר שושנה בן נון (רוזה פירסט), מחנכים וחוקרים בתחומי היהדות והלשון העברית. אחיו, הרב יואל בן נון, הוא ממייסדי ישיבת הר עציון, ומחולל מרכזי של "מהפכת התנ"ך" בישיבות הדתיות לאומיות.

למד בישיבת כפר הרא"ה אצל הרב משה צבי נריה והרב אברהם צוקרמן. בשנים תשכ"ח–תשכ"ט למד בישיבת מרכז הרב אצל הרב צבי יהודה קוק והרב אברהם שפירא. היה ממקימי ישיבת הר עציון בה למד בשנים תש"ל–תשל"ד אצל הרב יהודה עמיטל והרב אהרון ליכטנשטיין.

לאחר מכן התמנה לרב הקיבוץ ראש צורים. בין השנים תש"מ–תש"פ כיהן כרב היישוב שילה, משנת תשנ"ג כיהן כראש ישיבת בית אורות בירושלים עד לפרישתו בשנת תשס"ח.

פרסם מאמרים תורנים בכתבי העת תחומין, צוהר, יש"ע ימינו, ועוד. מרצה במכללת אפרתה.

נשוי ומתגורר בשילה. היישוב גבעת הראל נקרא על שמו של בנו הראל בן נון, שנרצח, יחד עם שלמה ליבמן, בידי מחבל, בעת שמירה על היישוב יצהר.

==חיבוריו==
* הררי עז: שיעורים בספר שופטים. 452 עמ'. בהוצאת ספריית בית אל.
* טיפול בגינת הנוי. ערכו הרב אלחנן בן-נון, הרב שאול רייכנברג. 113 עמ'.
* לתקופות הימים: שיחות ובירורים בענייני השעה.
* שיעורים לימים הנוראים. נערך על ידי תלמידי הישיבה.
* יש תקוה לאחריתך.
* נפתולי אחוה בתולדות ישראל, [ירושלים]: ישיבת בית אורות, [תשפ"א 2021].

==קישורים חיצוניים==
* [http://www.yeshiva.org.il/midrash/?orderby=74 שיעוריו באתר ישיבה]
* [http://www.meirtv.co.il/site/rabbis.asp?rabbi=3956 שיעוריו בערוץ מאיר]
* [http://www.rambish.org.il/results.asp?SearchFunction=find&SearchCode=F2_WAU&SearchRequest=777&SearchSort=title+DESC&UserAction=&jump=1 מאמריו באתר רמב"יש]
* [https://www.youtube.com/results?search_query=הרב+אלחנן+בן+נון שיעוריו בערוץ היוטיוב]
* [http://www.beitorot.org/media.asp?pageid=22&top=1&cat=15 שיעוריו באתר ישיבת בית אורות]
* 
* [https://www.inn.co.il/tags/%D7%94%D7%A8%D7%91_%D7%90%D7%9C%D7%97%D7%A0%D7%9F_%D7%91%D7%9F_%D7%A0%D7%95%D7%9F הרב אלחנן בן נון - כתבות ומאמרים], באתר ערוץ 7

==הערות שוליים==

קטגוריה:רבני הציונות הדתית בישראל
קטגוריה:בוגרי ישיבת מרכז הרב
קטגוריה:ראשי ישיבות הסדר
קטגוריה:בוגרי ישיבת כפר הרא"ה
קטגוריה:תלמידי הרצי"ה קוק
קטגוריה:בוגרי ישיבת הר עציון
קטגוריה:שילה: אישים
קטגוריה:תלמידי הרב אברהם אלקנה שפירא
קטגוריה:תלמידי הרב אהרן ליכטנשטיין
קטגוריה:יהודה ושומרון: רבנים
קטגוריה:גוש עציון: רבנים
קטגוריה:רבני קיבוצים
קטגוריה:אבות שכולים: נפגעי פעולות האיבה
קטגוריה:רבנים שקראו לסרב לפקודת פינוי שטחים
קטגוריה:ישראלים שנולדו ב-1949
בריכת טוטו וינגייט

הבריכה האולימפית במכון וינגייט (בריכת "טוטו וינגייט") היא בריכת שחייה אולימפית (50 מטר) שהוגדרה כבריכה הלאומית של ישראל. הבריכה נפתחה ב-21 ביולי 2013 במסגרת תחרויות השחייה של המכביה התשע-עשרה. הבריכה החליפה את הבריכה האולימפית "הישנה" הנמצאת בסמוך לה כבריכה המרכזית של איגוד השחייה בישראל ונותרה כבריכת אימונים וחימום בעת תחרויות בבריכה המרכזית ואף צפויה להיבנות מחדש במתכונת משודרגת לאחר בלאי הבריכה הישנה שאף הביא להסרת הגג ממנה.

==תכנון ובנייה==
עלות בניית הבריכה תוקצב בשלב התכנון ל-60 מיליון ש"ח, שבהמשך צמח ל-80 מיליון ש"ח. אולם, עלות הבנייה הגיעה לבסוף ל-95 מיליון ש"ח ובנייתה התעכבה מספר פעמים. בנייתה טרם הסתיימה ומספר ליקויים עדיין קיימים בה. הבריכה אינה נגישה לנכים, אין דלתות נפתחות בלחיצת כפתור ולא התוקנה מעלית בשפת הבריכה על מנת ששחיינים נכים יוכלו להיכנס לתוכה. כמו כן טרם הותקן בה מערכת מיזוג אוויר.

הבריכה באורך 50 מטר אך בעלת אפשרות להפוך לבריכת 25 מטר באמצעות גשר נייד המונע למרכז הבריכה. המתקן כולל גם שירותים נוספים: לובי, חדרי אדמיניסטרציה וחנות ספורט. הבריכה עומדת בתקנים האולימפיים של פדרציית השחייה הבינלאומית: בריכה באורך של 50 מטרים, רוחב 25 מטר ועומק כ-3 מטרים.

==שימוש==
הבריכה מארחת באופן קבוע פעמיים בשנה את אליפות ישראל בשחייה, בקיץ ובחורף. בנוסף, הנבחרות ההישגיות של ישראל בשחייה, בהן מתאמנים רוב השחיינים האולימפיים הישראליים, מתאמנות בה. מלבד שחייה מארחת הבריכה אף אימוני ותחרויות שחייה צורנית וכדורמים. כבריכה הלאומית אירחה אף את תחרויות השחייה במכביות ב-2013, 2017 ו-2022. 

בתחילת דצמבר 2015 נערכה בבריכה זו אליפות אירופה בשחייה 2015 (בריכת 25 מטר) והושגו בה שלושה שיא עולם. שניים של קטינקה הוסו מהונגריה ואחד של גרגוריו פלטריניירי מאיטליה, ושני שיאי אירופה של לאסלו צ'ה מהונגריה. בקיץ 2017 אירחה את אליפות אירופה בשחייה לנוער ומיד אחריה את תחרויות השחייה של המכביה העשרים. הבריכה אף נבחרה לארח את אליפות העולם בשחייה לנוער בספטמבר 2023.

הבריכה אף נבחרה לארח תחרויות כדורמים ובהם אליפות העולם בכדורמים נשים עד גיל 18 ב-2021 (שבוטלה בסופו של דבר בשל השפעות הקורונה) ואליפות העולם בכדורמים נשים עד גיל 20 שהתקיימה ב-2022. גם אליפות אירופה בכדורמים (לגברים ולנשים) הייתה אמורה להתקיים בבריכות וינגייט בינואר 2024 לאחר שתחילה יועדה להתקיים באקספו ת"א בבריכה מודולארית זמנית. אלא שבשל מלחמת "חרבות ברזל" הוחלט שיש לבטל את האירוח בישראל וזאת פוצלה לאליפות אירופה לגברים בקרואטיה ואליפות אירופה לנשים בהולנד כדי לאפשר את לו"ז האירועים בענף כמו העפלת הנבחרות המובילות באליפות אירופה לאולימפיאדת פריז 2024 ולאליפות העולם בפברואר 2024. בשלב זה לא התקבלה החלטה על מועמדות ישראלית לאירוח עתידי של אליפות אירופה בענף.

== קישורים חיצוניים ==
* [http://www.wingate.org.il/Index.asp?ArticleID=6273&CategoryID=100 בריכת "טוטו וינגייט" נפתחה] , באתר מכון וינגייט

== הערות שוליים ==

קטגוריה:ישראל: שחייה
קטגוריה:ישראל: אצטדיונים ומתקני ספורט לאומיים
טוטו וינגייט
קטגוריה:ישראל: אצטדיונים ומתקני ספורט
קטגוריה:נתניה: אצטדיונים ומתקני ספורט
קטגוריה:מכון וינגייט
לינט

לינט מנשה (בטורקית: Linet Menaşi; נולדה ב-5 במרץ 1975) היא זמרת ישראלית המוכרת בשמה הפרטי כשם במה.

== ראשית חייה ==
נולדה בכפר סבא כבת הזקונים ללאה ושמואל, שעלו ב-1973 מטורקיה, וגדלה ביהוד ולה שני אחים גדולים. אביה נפטר מסוכרת כשהייתה בת שש.

מגיל חמש החלה להופיע עם אמה לאה, כצמד "לילה ולינט", במועדונים בטיילת של בת ים. זכתה לפרסום והכרה כ"לינט ילדת הפלא". בילדותה למדה ארבע שנים נגינה בפסנתר ושירה.

== קריירה ==
ב-1991 הוציאה את שירה הגדול הראשון בעברית, "אתה לא ראוי לאהבה הזאת". את המילים ללחן טורקי כתבה אחותה סימה. השיר הופץ בקלטות ונמכר בעשרות אלפי עותקים. בתחילת שנות ה-90 יוצגו לינט ואמה על ידי האמרגן הירושלמי ישראל בונדק, אך בהמשך
בונדק הגיש נגד השתיים תביעה משפטית, בטענה שהפרו את חוזה הייצוג הבלעדי שחתמו עמו. שני הצדדים הגיעו לבסוף להסכם פשרה והקשר המקצועי עם בונדק נותק בפברואר 1993.

לינט הופיעה לצד אמה בקדם-אירוויזיון 1993 עם השיר "אני אנא", שזכה במקום העשירי.

בהמשך עזבה עם אמה לאיסטנבול בעקבות הצלחת שירם "אני אנא" בגרסה הטורקית. אמה שימשה כאמרגנית וב-1995 הוציאה את אלבום הבכורה, שנשא את שמה, בטורקיה.
בשנת 1999 נהרס ביתה ברעידת האדמה שפקדה את איסטנבול. עקב כך שבה עם אמה לישראל והשתיים התגוררו ביהוד.
בישראל פתחה חנות ממתקים, אולם העסק לא הצליח.
באותה תקופה הופיעה במועדוני מוזיקה יוונית והשתתפה בטלוויזיה בתוכנית של אלי יצפאן בערוץ 3 של HOT.

בשנת 2001 בחרה באמרגן אלי לוי ובהפקתו הוציאה את האלבום "אישה אחרת" בישראל.

בשנת 2006 שבה להופיע בטורקיה בעקבות הצעתו של מפיק מקומי.

לינט הופיעה יחד עם הזמר היווני אלקוס זאזופולוס בפברואר 2017 בהאנגר 1 בתל אביב.<ref></ref>

בשנת 2021 הוציאה גרסת כיסוי לשירה של מרגול "חומות חימר"; אותו ביצעה בעברית ובטורקית כחלק מתזמורת ירושלים מזרח ומערב.
באותה שנה התמודדה בתוכנית המציאות אקס פקטור לייצוג ישראל באירוויזיון 2022, והודחה בשלב רבע הגמר.<ref></ref>.

== דיסקוגרפיה ==
* לבדי - 1988
* לא נולדתי נסיכה - 1989
* שירו איתנו - 1990
* כסף הכסף - 1991
* פרח החיים, אימא - 1992
* את ליבי לכבוש
* Linet - 1995
* Linet'in müzik kutusu - 1997
* Ölümsüz Aşk - 1999
* אישה אחרת - 2003
* Paylaşmak istiyorum - 2009
* Kalbimin Sahibi Sen - 2011
* Yorum Farkı - 2012
* Yorum Farkı II - 2015
* Bilir misin? - 2018

== קישורים חיצוניים ==

* 
* 
* 
* 
* 
* 

==הערות שוליים==

קטגוריה:זמרות ישראליות
קטגוריה:זמרים ישראלים
קטגוריה:זמרות השרות בעברית
קטגוריה:זמרים השרים בטורקית
קטגוריה:זמרות מוזיקה מזרחית ישראליות
קטגוריה:מתמודדות קדם-האירוויזיון
קטגוריה:משתתפי אקס פקטור ישראל
קטגוריה:ישראליות שנולדו ב-1975
קטגוריה:ישראלים שנולדו ב-1975
Knack

knack (נאק) הוא משחק פלטפורמה שפותח על ידי "SCE Japan Studio" ויצא לאור על ידי Sony Computer Entertainment עבור קונסולת המשחקים פלייסטישן 4. המשחק הופץ החל מנובמבר 2013, וביפן בפברואר 2014.

==עלילה==
החלה מלחמה של האנושות נגד זן חדש המכונה "גובלינים". ד"ר ורגס חקר שרידים עתיקים מציוויליזציה אובדת במשך שנים רבות, יש למצוא דרך לקשור אותם יחד ולתת להם תודעה. התוצאה היא Knack, יצור בעל כוחות מסתוריים. הוא יכול לשלב יותר שרידים לתוך גופו כפי שהוא מוצא אותם, מה שמאפשר לו להפוך מיצור גבוה תלת רגל למכונת הריסה ענקית. ד"ר ורגס סבור כי Knack יהיה נכס שלא יסולא בפז במלחמה נגד הגובלינים, עד שמתברר כי סכנה גדולה אף יותר היא שמציבה אלמנטים של הקהילה האנושית.

== קישורים חיצוניים ==
* 

קטגוריה:משחקי פלייסטיישן 4
קטגוריה:משחקי Beat 'em ups
קטגוריה:משחקי פלטפורמות ממוחשבים
קטגוריה:משחקי וידאו משנת 2013
קטגוריה:משחקי וידאו קואופרטיבים
קטגוריה:משחקי וידאו שפותחו ביפן
חיים פיק

פרופסור חיים הרמן פיק (24 בינואר 1879, אוסטז'שוב, מחוז פוזנן, פולין - 8 ביולי 1952, נתניה) היה בוגר בית המדרש לרבנים בברלין, ואוניברסיטת פרידריך וילהלם, פרופסור למדעי המזרח, חוקר לשונות שמיות ואשורולוג, ספרן ראשי במחלקה השמית בספריית מדינת פרוסיה, ממנהיגי תנועת המזרחי בגרמניה ובארץ, ראש מחלקת העלייה של ההסתדרות הציונית, חבר הוועדה המדינית של הסוכנות היהודית המורחבת, ממקימי ופעיל באגודת "עזריאל" לעזרה לרבנים פליטי השואה.

==ביוגרפיה==
חיים הרמן פיק נולד באוסטז'שוב, מחוז פוזנן שבפולין (באותם ימים בפרוסיה, ונקראה שילדברג), בכ"ב בטבת ה'תרל"ט לאברהם יהודה ולמינה בת יהודה ליב טאורוגר.

קיבל חינוך יהודי מסורתי ולאחר מכן למד בגימנסיה. נסע להלברשטאדט, שם הושפע מן הרבנים אביעזרי זליג אוירבך, יוסף נובל אביו של הרב צבי נחמיה נובל והרב שלמה כהן מזבורוב.

בשנת 1923 קנו פרופסור חיים פיק והרב יהודה לייב פישמן מימון אדמות בין מוצא עילית לירושלים בסמוך לעינות תלם. במקום היה ישוב יהודי בשם בבית טלמא שהוקם ב 1906 וננטש ב 1911. שמונה משפחות יהודיות התיישבו במקום, שיפצו את בית החרושת והניחו אבן פינה לבית ספר חקלאי לבנות דתיות. ליישוב המתחדש ניתן השם עמק הארזים, ככל הנראה על שם הברושים הגדולים שצומחים בערוץ הנחל ודומים במראם לעצי ארז. בזמן מאורעות תרפ"ט (1929) היו תושבי היישוב תחת איום ונמלטו אל היישוב היהודי הקרוב, מוצא ומשננטשה מוצא, מחשש לחיי התושבים, פונו תושבי היישוב לירושלים.

על שמו רחוב פיק בשכונת קריית משה בירושלים.

הוא קבור בבית הקברות סהנדריה בירושלים.

==משפחתו==
בנו הוא ד"ר פנחס וולטר פיק שהיה נשוי לחנה פיק גוסלר. בין נכדיו פרופ' חיים פיק - חוקר מח<ref></ref>.

גיסו הוא השופט מרדכי לבנון (היה נשוי לאחותו שולמית).

==קישורים חיצוניים==
* 

==הערות שוליים==

קטגוריה:פעילי תנועת המזרחי
קטגוריה:אישים שהשתתפו בוועידות הקונגרס הציוני העולמי
קטגוריה:חברי הנהלת הסוכנות היהודית
קטגוריה:ישראלים ילידי פולין
קטגוריה:יהודים הקבורים בבית הקברות סנהדריה
קטגוריה:ישראלים שנולדו ב-1879
קטגוריה:ישראלים שנפטרו ב-1952
בורמזית

תפוצת דוברי בורמזית בדרום-מזרח אסיה. בכחול כהה - אזורים בהם השפה היא שפת הרוב. בכחול בהיר - אזורים בהם השפה היא שפתן של קבוצות מיעוט בולטות
בורמזית (בבורמזית: မြန်မာဘာသာ) היא השפה הרשמית במיאנמר. לפי ההערכות נכון ל-2007 בעולם היו כ-33 מיליון דוברי בורמזית כשפת אם, ובסביבות 10 מיליון דוברי בורמזית כשפה שנייה.

האלפבית הבורמזי מורכב מ-33 עיצורים ו-12 תנועות, ונכתב משמאל לימין. על אף שבאופן מסורתי לא נהוג לכתוב את השפה עם רווחים בין המילים, כיום מרבית דוברי השפה נוהגים להוסיף רווח בסוף כל משפט על מנת להקל על קריאת הטקסט.

מרבית תושבי מיאנמר משתמשים בשפה הבורזמית גם לכתיבה וקריאה, בזכות הנזירים ברפובליקה המעניקים לנוער שם השכלה. לשומע מהצד השפה נשמעת כמתנגדת כהברה אחת, והכתב מורכב מאותיות מיוחדות הדומות לאלו שבתאילנד והודו<ref></ref>.

==קישורים חיצוניים==

* 

==הערות שוליים==

קטגוריה:שפות
קטגוריה:שפות סינו-טיבטיות
אליפות גרמניה בכדורגל 1950

אליפות גרמניה בכדורגל 1950 הייתה העונה ה-40 של התחרות. זה היה השלב האחרון של עונת 1949/1950 בכדורגל הגרמני. 

התחרות הסתיימה בניצחון של שטוטגרט וזאת בפעם הראשונה בתולדות המועדון. 
==ארגון האליפות==
התחרות כללה 16 קבוצות שהעפילו מליגות אזוריות:

* אוברליגה צפון -המבורג, פ.צ. סנט פאולי, אוסנבריק
* אוברליגה מערב - בורוסיה דורטמונד, פרויסן דלברוק, רוט-וייס אסן, הורסט אמשר
* אוברליגה ברלין - טניס בורוסיה ברלין, אוברשנוויידה ברלין
* אוברליגה דרום מערב - פ.צ. קייזרסלאוטרן, רויטלינגן 05, פ.צ. נוינדורף
* אוברליגה דרום - גרויטר פירט, שטוטגרט, קיקרז אופנבך, וו.פ.ר. מנהיים 

תחילה היה מתוכנן שגם שלוש קבוצות מגרמניה המזרחית ישתתפו בתחרות. כאשר התברר שפקידי הנהלות הליגות לא יכולים להגיע להסכמות במקומן הוכנסו קבוצות מהמערב. אוברשנוויידה ברלין לא קיבלה אישור לנסיעה למערב. אמנם כדורגלנים התארגנו באופן עצמאי והגיעו למשחק. בהמשך הם חזרו לברלין המערבית והקימו שם קבוצה חדשה.

המשחקים נערכו בשיטת נוק-אאוט. במידה ולא הייתה הכרעה לאחר תוספת זמן, נערך משחק נוסף.

==מהלך התחרות==

==משחק הגמר==

==כדורגלנים מצטיינים==
הרברט וויקוויאק המבורג כבש 5 שערים במהלך התחרות וזכה בתואר מלך השערים

==קישורים חיצוניים==
* [http://www.rsssf.com/tablesd/duithist4763.html#50 נתונים מפורטים מאתר rsssf]
* [https://web.archive.org/web/20200218032254/https://www.weltfussball.de/ נתונים מאתר weltfussball]

קטגוריה:תחרויות כדורגל ב-1950
קטגוריה:עונות באליפות גרמניה בכדורגל
Timebelle

Timebelle הוא הרכב מוזיקלי משווייץ המורכב ממירונה, סמאנול ועמנואל, וחברים שפרשו: רדי, כיסטוף וסאנדור. ההרכב ייצג את שווייץ באירוויזיון 2017 עם השיר "Apollo".

ההרכב ניסה לייצג את שווייץ באירוויזיון 2015 עם השיר "Singing About Love", אך הגיע למקום השני בקדם השווייצרי. מטה ההרכב נמצא בברן. חברי הלהקה הכירו כשהיו ביחד באוניברסיטת ברן. כשסיימו את הלימודים הם התחילו את הקריירה המוזיקלית יחד והוציאו סינגל ראשון בשם "Desperado". ב־5 בפברואר 2017 השתתף ההרכב בקדם השווייצרי לאירוויזיון 2017 (Entscheidungsshow) ושם זכה לייצג את המדינה בקייב בחודש מאי אותה שנה. השיר הופיע בחצי הגמר השני שנערך ב-11 במאי, אך לא העפיל לגמר.

==קישורים חיצוניים==

* 

קטגוריה:מוזיקאים שווייצרים
קטגוריה:משתתפי אירוויזיון 2017
קטגוריה:נציגי שווייץ באירוויזיון
בלל מוחמד

בלל מוחמד (באנגלית: Belal Muhammad; נולד ב-9 ביולי 1988), הידוע בכינוי זכרו את השם (באנגלית: Remember the Name) הוא לוחם MMA אמריקאי ממוצא פלסטיני המתחרה ב-UFC בקטגוריית משקל חצי-בינוני (welterweight).

==ביוגרפיה==
מוחמד נולד וגדל בשיקגו, ארצות הברית, בן למהגרים פלסטינים. בנעוריו התאמן בהיאבקות במסגרת בית הספר. הוא קיבל תואר במשפטים מטעם אוניברסיטת אילינוי באורבנה-שמפיין. בשנת 2010, לאחר שסיים את לימודיו, החל להתאמן ב-MMA. באוגוסט 2012, עם מאזן קרבות בלתי מנוצח בקריירה החובבנית, החל מוחמד להתחרות ב-MMA מקצועני. הוא התחרה בארגונים שונים (כולל בלאטור וTitan FC ). ב-30 באפריל 2016, זכה מוחמד בתואר האליפות של Titan FC במשקל חצי-בינוני לאחר שניצח בנוק-אאוט טכני את סטיב קרל בסיבוב הרביעי. לאחר ניצחון זה, חתם מוחמד על חוזה עם ה-UFC (עם מאזן קרבות מקצועני של 9 ניצחונות ללא הפסדים). ביולי 2016, הפסיד לראשונה כשהתמודד מול אלן ג'ובן בהמשך של אות השנה הוא הפסיד לויסנטה לוקה. נכון לתחילת 2022, מאזן הקרבות של מוחמד עומד על 20 ניצחונות ב-24 קרבות.

==קישורים חיצוניים==

* [http://www.bloodyelbow.com/2016/5/27/11799514/welcome-to-the-ufc-belal-muhammad Welcome to the UFC, Belal Muhammad], May 27, 2016
* Kirik Jenness, [http://www.mixedmartialarts.com/news/belal-muhammad-hopes-to-use-prominence-to-educate-fans-about-islam Belal Muhammad hopes to use prominence to educate fans about Islam], November 12, 2016
* [http://www.bloodyelbow.com/2016/6/27/12037940/ufc-vegas-belal-muhammad-interview-ramadan-muslim-faith-training-alan-jouban-fight-debut-mma UFC’s Belal Muhammad not making changes in fight prep for Ramadan], Jun 27, 2016

==הערות שוליים==

קטגוריה:מוסלמים אמריקאים
קטגוריה:ספורטאים פלסטינים
קטגוריה:אמני לחימה אמריקאים
קטגוריה:אמריקאים ממוצא פלסטיני
קטגוריה:בוגרי אוניברסיטת אילינוי באורבנה-שמפיין
קטגוריה:לוחמי אליפות הלחימה האולטימטיבית
קטגוריה:אמריקאים שנולדו ב-1988